Ek is hartlik welkom geheet en het dadelik tuis gevoel in my gemaklike groot kamer, lugverkoeling en groot badkamer. Heerlik geslaap op die gemaklike bed, dis min dat ek beter slaap in 'n gastehuis as in my eie huis maar dit was wel die geval. Ontbyt vars, vullend en smaaklik. Ek wens ek het jare gelede al vir Elegance gastehuis ontdek. Nogmaals baie dankie vir jul gasvryheid.
Ons was in die kol toe ons hierdie oornagverblyf op pad Wildtuin toe bespreek het. Elegant soos die naam van die gastehuis aandui. Pragtige, kosbare skilderye teen die mure en mooi interieur. Groot kamers en badkamers, volledig toegerus. Die diens was puik en die personeel baie vriendelik. Ons het ook die groot ontbyt baie geniet. Dit is in 'n rustige omgewing met 'n mooi tuin. Die verblyf was billik in vergelyking met ander oornagplekke. Ons wil Elegance sterk aanbeveel.